রবি ঘোষ (২৪ নভেম্বর ১৯৩১ - ৪ ফেব্রুয়ারি ১৯৯৭) বিখ্যাত ভারতীয় বাঙালি চলচ্চিত্র অভিনেতা। বিভিন্ন ধরনের চরিত্রে অভিনয় করে বিশেষ প্রশংসা কুড়িয়েছেন। তবে বাংলা চলচ্চিত্রের জগতে তিনি সবচেয়ে পরিচিত তার হাস্যরসাত্মক চরিত্র রূপায়ণের জন্য। সত্যজিৎ রায়ের চলচ্চিত্রে তাকে নিয়মিত অভিনয় করতে দেখা গেছে। চলচ্চিত্র ছাড়াও তিনি বাংলা নাট্যমঞ্চ এবং টেলিভিশন তথা ছোট পর্দায় অভিনয় করেছেন। সত্যজিৎ রায় পরিচালিত গুপী গাইন বাঘা বাইন চলচ্চিত্রে বাঘা চরিত্রে অভিনয় করার জন্য তিনি সবচেয়ে বিখ্যাত হয়ে আছেন।   জন্ম ও কৈশোর   তিনি ২৪শে নভেম্বর, ১৯৩১ সালে কলকাতায় জন্মগ্রহণ করেন। তার পুরো নাম রবীন্দ্রনাথ ঘোষ দস্তিদার। ১৯৪৯ সালে তিনি সাউথ সুবর্ধন মেইন স্কুল থেকে ম্যাট্রিক পাশ করেন। বিজ্ঞান বিভাগ থেকে ইন্টারপাস করে তিনি আশুতোষ কলেজ-এ ভর্তি হন, গ্রাজ্যুয়েশনের জন্য। ১৯৫৩ সাল থেকে ১৯৫৯ পর্যন্ত তিনি বংশাল কোর্টে কাজ করেন। তিনি অভিনেত্রী অনুভা গুপ্তকে বিয়ে করেন। প্রথমা স্ত্রীর মৃত্যুর দশ বছর পর তিনি ২৪শে নভেম্বর, ১৯৮২ সালে বৈশাখী দেবীকে বিয়ে করেন।   চলচ্চিত্র জীবন   অরবিন্দ মুখোপাধ্যায় তাকে অঙ্গার নাটকে অভিনয় করতে দেখেন। ১৯৫৯ সালে তিনি আহবান চলচ্চিত্রে একটি ছোট চরিত্রে অভিনয় করেন। তপন সিংহর গল্প হলেও সত্যিতে অভিনয়ের মাধ্যমে তিনি সবার নজরে আসেন। ১৯৬৮ সালে প্রখ্যাত চলচ্চিত্রনির্মাতা সত্যজিৎ রায় নির্মিত গুপী গাইন বাঘা বাইন চরিত্রে তার অভিনয় চলচ্চিত্রজগতে একটি মাইলফলক। একে একে তিনি অভিযান (১৯৬২), অরণ্যের দিনরাত্রি (১৯৭০), হীরক রাজার দেশে (১৯৮০), গুপী বাঘা ফিরে এলো (১৯৯১), পদ্মা নদীর মাঝি (১৯৯৩) সহ বেশকিছু উপমহাদেশখ্যাত চলচ্চিত্রে অভিনয় করেন। তিনি নিধিরাম সর্দার চলচ্চিত্রটি পরিচালনাও করেন। তিনি একজন বিখ্যাত থিয়েটার অভিনেতাও বটে। ১৯৭০ সালে তিনি গুপী গাইন বাঘা বাইন চলচ্চিত্রে অভিনয়ের জন্য বিখ্যাত বার্লিন ফিল্ম ফেস্টিভালেও অংশ নেন। তিনি চলাচল থিয়েটার গ্রুপের প্রতিষ্ঠাতা। তিনি ৪ঠা ফেব্রুয়ারি, ১৯৯৭ সালে মৃত্যুবরণ করেন।   অভিনীত চলচ্চিত্রসমূহ    কাহিনী (১৯৯৭)  বাক্স রহস্য (টেলিভিশন) (১৯৯৬)  বৃন্দাবন ফিল্ম স্টুডিওস (১৯৯৬)  পাতাং (১৯৯৪)  পদ্মা নদীর মাঝি (১৯৯৩)  আগন্তুক (১৯৯১)  গুপী বাঘা ফিরে এলো (১৯৯১)  অন্তর্জালি যাত্রা (১৯৮৭)  মহাযাত্রা (১৯৮৭)  আমার গীতি (১৯৮৩)  বাঁচামরার বাগান (১৯৮০)  হীরক রাজার দেশে (১৯৮০)  পাকা দেখা (১৯৮০)  নৌকাডুবি (১৯৭৯)  চারমূর্তি (১৯৭৮)  জন অরণ্য (১৯৭৬)  কোরাস (১৯৭৪)  ''মৌচাক (১৯৭৪)  সঙ্গিনী (১৯৭৪)  ঠগিনী (১৯৭৪)  বসন্ত বিলাপ (১৯৭৩)  মর্জিনা আব্দুল্লাহ (১৯৭৩)  আজকের নায়ক (১৯৭২)  পদি পিসির বার্মি বাক্স (১৯৭২)  সবসে বড়া সুখ (১৯৭২)  ধন্যি মেয়ে (১৯৭১)  অরণ্যের দিনরাত্রি (১৯৭০)  আরোগ্য নিকেতন (১৯৬৯)  আপনজন (১৯৬৮)  বাঘিনী (১৯৬৮)  গুপী গাইন বাঘা বাইন (১৯৬৮)  বালিকা বধূ (১৯৬৭)  কাল তুমি আলেয়া (১৯৬৬)  মণিহার (১৯৬৬)  দল গোবিন্দের করচা (১৯৬৬)  গল্প হলেও সত্যি (১৯৬৬)  উত্তরপুরুষ (১৯৬৬)  গৃহ সন্ধানে (১৯৬৬)  স্বপ্ন নিয়ে (১৯৬৬)  আরোহী (১৯৬৫)  মহাপুরুষ (১৯৬৫)  এতটুকু বাসা (১৯৬৫)  সুরের আগুন (১৯৬৫)  আরোহী (১৯৬৪)  লাল পাথর (১৯৬৪)  শুভ ও দেবতার গ্রাস (১৯৬৪)  মোমের আলো (১৯৬৪)  অবশেষে (১৯৬৩)  নির্জন সৈকতে (১৯৬৩)  কষ্টিপাথর (১৯৬৩)  শেষ প্রহর (১৯৬৩)  ছায়াসূর্য (১৯৬৩)  বিনিময় (১৯৬৩)  ন্যায়দন্ড (১৯৬৩)  পলাতক (১৯৬৩)  আগুন (১৯৬২)  অভিযান (১৯৬২)  হাঁসুলীবাঁকের উপকথা (১৯৬২)  মেঘ (১৯৬১)  কিছুক্ষণ (১৯৫৯)   পরিচালিত চলচ্চিত্রসমূহ   নিধি রাম সরদার (১৯৭৬)  সাধু যুধিষ্ঠিরের কড়চা (১৯৭৪)   পুরস্কার    ১৯৯৮ সালে আনন্দলোক অ্যাওয়ার্ড (নয়নতারার জন্য)  কলাকার অ্যাওয়ার্ড   তথ্যসূত্র   বিষয়শ্রেণী:বাঙালি অভিনেতা বিষয়শ্রেণী:ভারতীয় অভিনেতা বিষয়শ্রেণী:১৯৩১-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:আশুতোষ কলেজের প্রাক্তন শিক্ষার্থী বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাকার পুরস্কার বিজয়ী